
Dragoş Hutuleac: “Unirea din 1859 nu a 
fost un eveniment unanim acceptat și 
aclamat de societate” 

Astăzi, 24 lanuarie, s-au împlinit 165 ani de la alegerea domnului Moldovei Alexandru loan Cuza, ca domnitor 
al Ţării Românești. Ca urmare a acestui fapt s-a format un nou stat: Principatele Unite ale Moldovei și Ţării 
Românești. Deși în spațiul public, de-a lungul timpului, au fost promovate cu preponderență opiniile 
unioniștilor, trebuie să știm că Unirea din 1859 nu a fost un eveniment unanim acceptat și aclamat de 
societate. Unirea a fost atunci un act preponderent politic, foarte puţin popular la lași. Mișcarea antiunionistă 
din Moldova s-a manifestat în special în 1859, an în care ideea Unirii celor două Principate prinsese deja un 
anume contur politic. Antiunioniștii se opuneau ideii de unire motivând prin tradiţia diferită a celor două ţări, 
dar, mai ales, prin argumente de ordin practic. Numele grele ale vremii, precum Gh. Asachi sau Nicolae Suţu, 
erau antiunioniști virulenți. 


Argumentele antiunioniștilor 


Profesorul Nicolae Pascaru ne arată că mișcarea antiunionistă din Moldova s-a dezvoltat începând din 1856, 
în contextul luptei pentru Unirea Principatelor. Printre principalii săi exponenţi au fost Nicolae Istrati, 


en M] 


cu deplasarea centrului de greutate politic și administrativ spre Bucureşti. Mai mult, marginalizarea Moldovei 
avea să intervină, susțineau ei, și din pricina superiorității numerice a muntenilor fată de moldoveni, ce avea 
să le asigure celor dintâi o mai bună reprezentare în legislativul viitorului stat. Mai mult, antiunioniștii 
moldoveni au știut să speculeze și momentele conflictuale apărute în trecutul istoric al celor două Principate, 
evocând, spre exemplu, luptele purtate de Ștefan cel Mare împotriva muntenilor. 


Memorialistul Nicolae Suţu relatează că antiunionișştii se temeau că Bucureștiul va deveni noua capitală, iar 
Moldova va fi marginalizată. Antiunioniștii erau convinși că „Iașii și toată Moldova de Sus nu vor fi decît 
puncte excentrice ale noului stat, interesele moldovenilor vor fi puse în planul doi”. Antiunioniștii se 
așteptau ca muntenii să domine în timp conducerea politică a Principatelor Unite, iar „moldovenii vor fi siliți 
să îndure legea muntenilor și să fie absorbiți mai curînd ca un popor cucerit decît ca unul unit cu 
Valahia”. 


Evenimentele din ianuarie 1859 au dus la înfrîngerea antiunioniștilor și la unirea celor două Principate. 
Temerile antiunioniştilor s-au confirmat însă, noul aranjament statal impunând o viziune radicală centralistă. În 
ciuda vocilor numeroase care solicitau ca noul stat să aibă capitala la Focșani, unele provenind chiar din 
rândurile unioniștilor moldoveni, în 1862 au fost emise decretele de centralizare a principalelor instituții la 
Bucureşti. După 1862, noul prilej de luptă politică pentru antiunioniști a fost chestiunea „compensațţiei morale” 
reclamate pentru „sacrificiul” făcut de lași pe altarul Unirii. Ideea amplasării Curţii de Casaţie la lași, ca gest 
reparatoriu, a fost respinsă într-un final de Legislativ, generînd în „dulcele tîrg” masive proteste de stradă. 


După definitivarea Unirii, în 1862, statul România a fost organizat după principiile unei centralizări excesive de 
inspiraţie franceză. Atât din punct de vedere instituțional, cât și economic, Moldova a cunoscut o perioadă de 
puternic declin, sensibilă mai ales în vechea ei capitală, orașul lași. Lipsa unor căi de comunicație eficiente 
(căi ferate, o rețea puternică de șosele) dusese la izolarea Moldovei. Viaţa socială și culturală ieșeană intrase 
în declin. Redistribuirea veniturilor bugetare era mai degrabă favorabilă noii capitale și instituţiilor sale. O parte 
din boierii moldoveni cu funcţii în fostul guvern și fosta Adunare Legiuitoare moldovenești au părăsit lașşiul și s- 
au mutat la București, unde au fost primiţi cu ironie de către munteni. Alţi boieri au preferat să rămână în lași și 
și-au pierdut funcţiile iar prețul proprietăţilor imobiliare din lași a cunoscut o scădere bruscă. 


Un boier din Rotopănești, ideologul mișcării antiunioniste 


Cea mai importantă figură a mișcării antioniuniste a fost Nicolae Istrati, boier moldovean care avea moșia în 
Rotopănești, sat aflat actualmente pe teritoriul comunei Horodniceni, judeţul Suceava. Acesta a fost un scriitor 
și un om politic, care a îndeplinit funcția de ministru în Moldova pe timpul caimăcămiei lui Nicolae Vogoride. A 
fost principalul ideolog al separatiștilor din Principatul Moldova. 


S-a născut în 1818 într-o veche familie boierească, unul dintre strămoșii săi îndepărtați fiind înnobilat 
de Ștefan cel Mare, iar un alt strămoș a fost domnitorul Istratie Dabija (1661-1665). Tatăl său a fost paharnicul 


Gavril Istrati, iar mama sa era Ecaterina llski. Ecaterina IIski a fost fiica lui Alexandru IIski, boier bucovinean și 
cavaler austriac, înrudit cu Hurmuzăcheștii. Mama publicistului a rămas de timpuriu văduvă cu trei copii: 


AA VA AI ALISS A UAT LUPU, AVSA DLA 9 A INI AD: As AU VA LIS DU AS MICA LI AUZI ORZ UI OA AL: Ni Alo 
educării sătenilor de pe moșia sa. Din acel moment și până la sfârșitul prematur al vieţii sale, el nu a mai 
părăsit moșia. „Acolo își găsise adevăratul rost al existenţei sale. Se făcuse iubit de toţi cei din prajma sa, cu 
toate că era sever, mai cu seamă cu boierii, pe care îi ținea în picioare când veneau la el. Pe puţini îi poftea să 
șadă și pe mai puţini îi oprea la masă. Sătenii lui erau în schimb tot timpul lângă el’, ne spune Constantin 
Târziu în cartea „Oameni, Locuri, Fapte și Întâmplări”. 


Tot de la profesorul de istorie Constantin Târziu aflăm că activitatea filantropică a boierului Istrati, ce viza 
educaţia, a început mai devreme decât momentul unirii, astfel că începând cu 1853 a înființat mai multe școli. 
Prima a fost instalată în casa locuitorului Vasile Otrocel. Era școală mixtă. Anii imediat următori a mai înfiinţat 
două școli, una de băieţi și alta de fete, în locaţii clădite anume de către acesta, mai la vale de curțile boierești, 
lângă șosea. Pe când abia se vorbea de școli în alte părţi ale Moldovei, copiii din Rotopănești terminau, rând 
pe rând, cursul elementar, mulți pregătindu-se pentru diverse funcţii în orașele Suceava și Fălticeni. 


După momentul Unirii şi retragerea sa completă din viața publică, izolându-se la Rotopănești, Nicolae Istrati a 
înființat în localitate o școală de muzică și un conservator. „A chemat din Italia pe Pietro Mezzeti, care fusese 
elevul lui Rossini și apoi membru al Filarmonicii din Bologna, compozitor și violonist, spre a preda principiile de 
muzică. Pentru clasa de canto l-a invitat pe maestrul Galea iar pentru clasa de declamaţie pe Mihai Galino. Tot 
aici, elevii Conservatorului învățau și carte cu preotul Costache Milu, iar fetele învațau cu soţia sa, Elena Milu. 
Pe lângă clasele de școală, de principii de muzică, de canto și declamaţie, Nicolae Istrate adăugase o clasă 
de cor bisericesc. Ceea ce fusese cu adevărat revoluţionar la acest cor liturgic era faptul că alături de băieții 
din sat, cântau și fete. Primele coriste în istoria muzicii, de la noi din ţară, au fost de la Rotopănești”, aflăm de 


la același Constantin Târziu. 


Moldova pângându-şi Unirea — o statuie simbol 


De la Lucian Spetcu aflăm că boierul Nicolae Istrati a construit la Rotopăneşti și biserica Biserica Sf. Treime, 
fiind a treia pe acelaşi loc. Pisania e scrisă într-o limbă română ce aminteşte de chinurile unificării ortografiei, 


plängändu-şi Unirea”, cunoscută şi ca „Moldova plânge”, statuia tind un simbol al luptei sale antiunioniste. 
A rămas în istorie ca ctitor de şcoală şi îndemnător la învăţătură. Legenda spune că dacă întâlnea un copil cu 
drag de carte îi elibera toată familia din iobăgie şi o înzestra cu animale şi pământ, numai să-şi lase odrasla să 


urmeze calea învăţăturii. 


Tot de la Lucian Spetcu aflăm că „anvergura lui Nicolae Istrati era uriaşă, astfel că nu s-a mulţumit doar cu 
înfiinţarea şcolilor din sat, ci s-a implicat în crearea universităţii ieşene şi a liceului boierului Başotă de la 
Pomârla, azi în judeţul Botoşani. Ce trebuie să mai ştim despre acest om cu care satul Rotopăneşti se 
mândreşte, cu toată ocultarea căreia i-a căzut victimă din cauza antiunionismului său extrem, este că poate fi 
considerat primul dramaturg român care a scris piese istorice. A mai publicat proză şi poezie prin revistele 
româneşti ale vremii. În 1861 moare otrăvit în timpul unui bal organizat la conacul în care se retrăsese după ce 
dubla alegere a lui Cuza îl eliminase din viaţa politică a Principatelor Unite. Este îngropat în biserica ridicată 
de el”. 


Epilog 


165 de ani au trecut de la Mica Unire. Românii au trecut, împreună, uniţi, printr-un Război de Independenţă, o 
răscoală pe la 1907, Primul Război Mondial, Marea Unire, al Doilea Război Mondial, regimul comunist, iar 
acum trec prin democraţie, ca gâsca prin baltă. Anii au trecut, iar antiunioniștii au avut dreptate: zona Moldovei 


a fost uitată de autorităţile centrale, interesele judeţelor din această zonă sunt puse pe locul doi, sau trei, sau 


patru, aleşii locului merg cu „jalba în proțap” la „Înalta Poartă”, Capitala București, iar vocea lor este prea puţin 


auzită. Moldova nu mai are puterea și strălucirea de altă dată. 

